## Uputa za primjenu Odluke o utvrđivanju blagajničkog maksimuma gotovog novca kod banaka i drugih finanajskih organizacija i drugih pravnih osoba

### NN 45/1991 (5.9.1991.), Uputa za primjenu Odluke o utvrđivanju blagajničkog maksimuma gotovog novca kod banaka i drugih finanajskih organizacija i drugih pravnih osoba

# SLUŽBA DRUŠTVENOG KNJIGOVODSTVA HRVATSKE

Na osnovi točke III. Odluke o utvrđivanju blagajničkog maksimuma gotovog
novca kod banaka i drugih financijskih organizacija i drugih pravnih osoba
("Narodne novine", br. 40/91), Služba društvenog knjigovodstva
Hrvatske donosi

## UPUTU

### za primjenu Odluke o utvrđivanju blagajničkog maksimuma gotovog novca kod banaka i drugih finanajskih organizacija i drugih pravnih osoba

1. Ovom Uputom uređuje se način utvrđivanja blagajničkog maksimuma gotovog
novca pravnim osobama, koje nisu banke, štedionice ili druge financijske
organizacije.

2. Pravna osoba može u svojoj blagajni držati gotov novac za plaćanje
do visine utvrđenog blagajničkog maksimuma.

3. Blagajnički maksimum može se koristiti za:

1) plaćanja proizvoda, usluga i drugih obveza pravnim osobama čija pojedinačna
isplata nije veća od 5.000,00 dinara,

2) plaćanja otkupa poljoprivrednih proizvoda i sekundarnih sirovina
građanima koji ne moraju imati žiro-račun kod Službe društvenog knjigovodstva

4. Blagajnički maksimum utvrđuje se posebno za svako polugodište. Blagajnički
maksimum može se u toku polugodišta povećavati odnosno smanjivati, ukoliko
se izmijene kriteriji i uvjeti temeljem kojih je utvrđen. Kriterij za utvrđivanje
blagajničkog maksimuma je veličina pravne osobe, prema odredbama članka
3. Zakona o računovodstvu. Blagajnički maksimum iznosi za:

- male pravne osobe 5.000,00 dinara:

- srednje pravne osobe 15.000,00 dinara;

- velike pravne osobe 30.000,00 dinara. Svim ostalim pravnim osobama
(u koje su uključene i vojne ustanove), koje knjigovodstvo ne vode na kontnom
planu za privredu (sada članak 8. stavak 2. Zakona o računovodstvu), blagajnički
maksimum utvrđuje se u visini od 10.000,00 dinara, osim društvenim organizacijama
i političkim strankama, kojima se blagajnički maksimum utvrđuje u visini
od 5.000,00 dinara. Pravne osobe koje imaju svoje organizacijske dijelove
izvan sjedišta pravne osobe dužne su usuglasiti blagajnički maksimum na
razini pravne osobe. Dijelovi pravne osobe na području Republike Hrvatske,
čije je sjedište u Republici Hrvatskoj, podižu gotovinu kod Službe društvenog
knjigovodstva gdje su im otvoreni računi, uz predočenje odluke nadležnog
organa pravne osobe iz koje se vidi koji se dio utvrđenog blagajničkog
maksimuma pravne osobe odnosi na taj dio pravne osobe.

Dijelovima poduzeća koja posluju na području Republike Hrvatske, a čije
je sjedište izvan Republike Hrvatske, blagajnički maksimum utvrđuje se
u iznosu od 5.000,00 dinara.

5. Zajednicama osiguranja blagajnički maksimum utvrđuje se u visini
kao i za velike pravne osobe iz točke 4. ove Upute.

6. Pravna osoba kojoj ovako utvrđeni blagajnički maksimum onemogućava
uspješno i redovito obavljanje djelatnosti, može podnijeti zahtjev za povećanje
utvrđenog blagajničkog maksimuma, kojeg podnosi organizacijskoj jedinici
Službe društvenog knjigovodstva u Hrvatske kod koje joj je otvoren žiro-račun
(u daljnjem tekstu nadležna Služba). O podnijetom zahtjevu nadležna Služba
u roku od 8 dana donosi rješenje. U tom slučaju blagajnički maksimum može
se utvrditi:

1) ako je udaljenost prvne osobe od nadležne Službe, banke ili pošte
više od 30 kilometara, najviše u dvostrukom iznosu;

2) ako iz djelatnosti pravne osobe proizlazi potreba za većim plaćanjima
u gotovom novcu, najviše do visine dnevnog prosjeka gotovinskih isplata
u prethodnom mjesecu koje su se, sukladno važećim propisima, mogle izvršavati
u gotovom novcu.

Uz zahtjev za izdavanje rješenja o povećanju blagajničkog maksimuma
po točki B. pod 2) ove Upute, pravna osoba je dužna dostaviti podatke o
vrsti i visini gotovinskih isplata u prethodnom mjesecu, u koje se ne uključuju
isplate predvidene točkom 8. ove Upute. Dnevni prosjek gotovinskih isplata
u prethodnom mjesecu izračunava se tako da se ukupni iznos gotovinskih
isplata a prethodnom mjesecu podijeli s brojem radnih dana u tom mjesecu.
U osnovicu za obračun blagajničkog maksimuma ne ulazi gotovina podignuta
namjenski sa žiro-računa pravne osobe, za namjene propisane u točki 8.
ove Upute. Nadležna Služba, ukoliko ocijeni da su podneseni podaci o gotovinskim
isplatama u prethodnom mjesecu sumnjivi, treba obaviti kontrolu podataka
neposredno kod pravne osobe koja je tražila rješenje o povećanju blagajničkog
maksimuma.

7. Pravne osobe mogu podizati gotovinu najviše do visine utvrđenog blagajničkog
maksimuma. Izuzetno, gotovina se može podići i iznad blagajničkog maksimuma
za namjene propisane točkom 8. ove Upute. Namjenski podignuta gotovina,
sukladno točki 8. ove Upute, mora biti isplaćena u roku od 3 dana ili položena
na žiro-račun.

8. Pravna osoba može plaćati gotovim novcem za namjene koje ne čine
blagajnički maksimum:

1) plaće i druga osobna primanja, ako se ne izvršavaju preko štednih
uloga i tekućih računa građana;

2) akontacija putnih troškova i dnevnica, te putne troškove i dnevnice:

3) takse konzularnim i diplomatskim predstavništvima;

4) otkup efektivnog stranog novca, putničkih i bankovnih čekova i kreditnih
pisama od stranih i domaćih osoba,za pravne osobe koje su ovlaštene da
mogu obavljati mjenjačke poslove.

9. Za obavljanje platnog prometa u poštama, blagajnički maksimum utvrđuje
Služba društvenog knjigovodstva Hrvatske u sporazumu s Hrvatskom poštom
i telekomunikacijama.

10. Služba društvenog knjigovodstva Hrvatske utvrđivat će novi iznos
blagajničkog maksimuma u roku od 10 dana po isteku polugodišta (do l0.
siječnja odnosno do 10. srpnja), vodeći računa o porastu inflacije u proteklom
razdoblju.

11. Rješenje o povećanju blagajničkog maksimuma po zahtjevu pravne osobe,
donosi direktor sjedišta Službe društvenog knjigovodstva Hrvatske, nadležne
za pravnu osobu koja traži takvo rješenje ili osoba ovlaštena od direktora.

12. Blagajnički maksimum kod banaka, štedionica i drugih financijskih
organizacija utvrđuje Narodna banka Hrvatske, a kontrolu blagajničkog maksimuma
kod ovih i drugih pravnih osoba obavlja Služba društvenog knjigovodstva
Hrvatske.

13. Ova Uputa stupa na snagu danom objave u "Narodnim novinama".

Klasa: 450-11/91-01/11

Urbroj: 321-01/91-1

Zagreb, 27. kolovoza 1991.

Generalni direktor Službe društvenog knjigovodstva

**Bogomil Cota, v. r.**

Uputa, NN 45/1991-1178